ZAPISNIK

[bookmark: _Hlk79584113]20. sjednice Vijeća Mjesnog odbora „Petar Krešimir IV.“ održane 26. siječnja 2023. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos, Tomislav Šola i Ana Štokalo. 

Vijeće Mjesnog odbora jednoglasno prihvaća zapisnik sa 19. sjednice Vijeća Mjesnog odbora „Petar Krešimir IV.“.

Ana Štokalo predlaže da se iza točke 3. u dnevni red uvrste točke „4. Uređenje klamerica i stupića i postavljanje stupića s ključem za hitne službe u ulici Neznane junakinje“ i „5. Popravak ploča na pruzi u Branimirovoj ulici“, a točka „4. Razno“ postaje točka 6.

Vijeće Mjesnog odbora „Petar Krešimir IV.“, bez rasprave, jednoglasno donosi


DNEVNI RED:

1. Prijedlog lokacija za parking za motore na Trgu Petra Krešimira IV.
2. Uređenje stupića kod kružnog toka Višeslavova – Bauerova - Trg kralja Petra Krešimira IV.
3. Dodatak prioritetima za 2023. - izrada pregleda zelenila u parku na Trgu kralja Petra Krešimira IV. u sklopu projekta za sanaciju betonskih ploča u parku
4. Uređenje klamerica i stupića i postavljanje stupića s ključem za hitne službe u ulici Neznane junakinje
5. Popravak ploča na pruzi u Branimirovoj ulici
6. Razno


Ad. 1. Prijedlog lokacija za parking za motore na Trgu Petra Krešimira IV.

[bookmark: _Hlk126752367][bookmark: _Hlk95909542]Vijeće Mjesnog odbora „Petar Krešimir IV.“ je raspravljalo o parkirnim mjestima na Trgu kralja Petra Krešimira IV. između kojih su ulične lampe i zbog kojih nema prostora za parkiranje automobila, motocikala i motora koje građani parkiraju na nogostupe u nedostatku parkirnih mjesta za predmetna vozila.

Vijeće, nakon rasprave, jednoglasno donosi sljedeći

ZAKLJUČAK

o označavanju lokacija za parkiranje motora i motocikala na Trgu kralja Petra Krešimira IV ispred kućnih brojeva 12-15.

1. Vijeće Mjesnog odbora „Petar Krešimir IV.“ smatra da postoji potreba za iscrtavanjem parkirnih mjesta za motore i motocikle na Trgu kralja Petra Krešimira IV. ispred kućnih brojeva 12 - 15 koje građani parkiraju na nogostupe u nedostatku parkirnih mjesta za predmetna vozila.

2. Ovaj će Zaključak biti dostavljen Vijeću Gradske četvrti Donji grad na daljnje postupanje.


Ad. 2. Uređenje stupića kod kružnog toka Višeslavova – Bauerova - Trg kralja Petra Krešimira IV.

Vijeće Mjesnog odbora „Petar Krešimir IV.“ je raspravljalo o stupićima postavljenima na kružnom toku Višeslavova – Bauerova - Trg kralja Petra Krešimira IV. na zelenoj površini na skretanju iz smjera Krešimirovog trga prema Držićevoj i mogućnostima da se predmetni stupići urede. Vijeće je tijekom rasprave zaključilo kako je stupiće bolje sasvim ukloniti.

Vijeće, nakon rasprave, jednoglasno donosi sljedeći

[bookmark: _Hlk126754204]ZAKLJUČAK

[bookmark: _Hlk126752438]o uklanjanju stupića na kružnom toku Višeslavova – Bauerova - Trg kralja Petra Krešimira IV.

1. Vijeće Mjesnog odbora „Petar Krešimir IV.“ smatra da postoji potreba na kružnom toku Višeslavova – Bauerova - Trg kralja Petra Krešimira IV. za uklanjanjem stupića na zelenoj površini  na skretanju iz smjera Krešimirovog trga prema Držićevoj ulici.

2. Ovaj će Zaključak biti dostavljen Vijeću Gradske četvrti Donji grad na daljnje postupanje.


Ad. 3. Dodatak prioritetima za 2023. - izrada pregleda zelenila u parku na Trgu kralja Petra Krešimira IV. u sklopu projekta za sanaciju betonskih ploča u parku

Vijeće Mjesnog odbora „Petar Krešimir IV.“ je raspravljalo o stanju zelenog fonda u parku na Trgu kralja Petra Krešimira IV. s obzirom na to da se radi o zaštićenom spomeniku parkovne arhitekture i potrebi da se provjeri je li sav biljni fond zamijenjen adekvatnim biljnim vrstama i jesu li tijekom vremena vršene sve izmjene grmova i stabala. Prikupljanjem informacija su članovi Vijeća saznali da je moguće takav pregled fonda uključiti u projekt za popravak i/ili zamjenu betonskih ploča u parku. Članovi Vijeća su se složili kako je, ako cijena takvog projekta provjere stanja fonda zelenila i prijedloga za daljnje održavanje biljnog fonda nije previsoka, treba povezati s projektom zamjene betonskih ploča u parku kako bi se adekvatno upravljalo parkom i kako bi se zamijenile eventualne pogrešno zamijenjene vrste.

Vijeće, nakon rasprave, jednoglasno donosi sljedeći


ZAKLJUČAK

o dodatku prioritetima za 2023. - izrada projekta pregleda zelenila u parku na Trgu kralja Petra Krešimira IV. u sklopu projekta za sanaciju betonskih ploča u parku


1. Vijeće Mjesnog odbora „Petar Krešimir IV.“ zaključilo je da postoji potreba izrada projekta pregleda biljnog fonda u parku na Trgu kralja Petra Krešimira IV. u sklopu projekta za sanaciju betonskih ploča u parku obzirom na to da se radi o zaštićenom spomeniku parkovne arhitekture i potrebi da se provjeri je li sav biljni fond zamijenjen adekvatnim biljnim vrstama i jesu li tijekom vremena vršene sve izmjene grmova i stabala.

2. Ovaj će Zaključak biti dostavljen Vijeću Gradske četvrti Donji grad na daljnje postupanje.  


Ad. 4. Uređenje klamerica i stupića i postavljanje stupića s ključem za hitne službe u ulici Neznane junakinje

Vijeće Mjesnog odbora „Petar Krešimir IV.“ je raspravljalo o stupićima i klamericama postavljenima ispred zgrada na Trgu kralja Petra Krešimira IV. kućni broj 5 i ulice Neznane junakinje kućnog broja 1 koje su neuredne, zahrđale, a i dva stupića, koji su bili pomični radi dostupnosti prostora hitnim službama, su uklonjena što građani koriste za nepropisno parkiranje. Postoji potreba da se klamerice i stupići urede i prefarbaju, ali i da se oni stupići koji su pomični radi potreba prolaska hitnih službi zamijene sa rješenjem sa ključem za hitne službe.

Vijeće, nakon rasprave, jednoglasno donosi sljedeći


ZAKLJUČAK

o uređenju klamerica i stupića i postavljanje stupića s ključem za hitne službe u ulici Neznane junakinje 1 /Krešimirov trg 5

1. Vijeće Mjesnog odbora „Petar Krešimir IV.“ smatra da postoji potreba za farbanjem i uređenjem postojećih klamerica i stupića ispred zgrada na Trgu kralja Petra Krešimira IV. kućni broj 5 i ulice Neznane junakinje kućnog broja 1 i da se umjesto postojećih stupića postave zapreke sa ključem za potrebe prolaska hitne službe.

2. Ovaj će Zaključak biti dostavljen Vijeću Gradske četvrti Donji grad na daljnje postupanje.
            

Ad. 5. Popravak ploča na pruzi u Branimirovoj ulici

Vijeće Mjesnog odbora „Petar Krešimir IV.“ je raspravljalo o oštećenim pločama na tramvajskoj pruzi u Branimirovoj ulici ispred kućnih brojeva 47 do 56. Ploče su bile popravljene tijekom ljeta 2022., ali su ponovno znatno oštećene i popucale.

Vijeće, nakon rasprave, jednoglasno donosi sljedeći


ZAKLJUČAK

[bookmark: _Hlk126755518][bookmark: _Hlk126755480]o popravku oštećenih ploča na tramvajskoj pruzi u Branimirovoj ulici ispred kućnih brojeva 47 do 56

1. Vijeće Mjesnog odbora „Petar Krešimir IV.“ smatra da postoji potreba za popravak oštećenih ploča na tramvajskoj pruzi u Branimirovoj ulici ispred kućnih brojeva 47 do 56. Ploče su bile popravljene tijekom ljeta 2022. godine, ali su ponovno znatno oštećene i popucale.

2. Ovaj će Zaključak biti dostavljen Vijeću Gradske četvrti Donji grad na daljnje postupanje.


Ad. 6. Razno

U proteklom razdoblju su članovi Vijeća zvali komunalne redare vezano uz parkiranje na nogostupima na uglu Kraljice Jelene i Tvrtkove, radi ostavljenog građevinskog otpada nakon radova u privatnom objektu u Branimirovoj ulici i prijavili su komunalnim redarima popravak letvice na klupi u parku na Krešimirovom trgu.
Ana Štokalo informira članove Vijeća da je obaviještena kako su stigli koševi za komunalni otpad na javnim mjestima pa je moguće da će zahtjevi Vijeća za kante za pseći otpad u parku i miješani otpad u ulicama na području Mjesnog odbora biti dodane u ovoj godini.
Nastavno na upit Senke Kulašić poslan je mail Zavodu za mirovinsko osiguranje u Tvrtkovoj zbog pojave štakora u blizini kontejnera u koji se baca otpad kantine Zavoda u dvorištu zgrade, ali odgovor nije došao.


Sjednica je završila u 16:50

Zapisničarka: Ana Štokalo


KLASA: 024-08/23-003/248
URBROJ: 251-13-11-1/008-23-2

Zagreb, 26. siječanj 2023.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Ana Štokalo, v.r.

